Model subiect olimpiada de Istorie, clasa a 9-a, faza judeteana

SUBIECTUL I                                                            (40 de puncte) 
Citiţi, cu atenţie, sursele de mai jos: 
 A. „(...) în secolele al Vl -lea şi al VIl -lea noi valuri de popoare năvălesc asupra Europei: 
longobarzii în Italia și  avarii şi bulgarii în câmpia Dunării, musulmanii arabi şi berberi care , după ce 
cuceresc Spania , pătrund în Galia şi fac incursiuni maritime pe coastele Mediter anei occidentale . 
Aceste invazii perturbă comerţul ş i aduc cu ele declinul oraşelor . Instituţ iile romane concepute  
conform ideii de stat se şterg, treptat , în folosul unei regalităţi ereditare, care devine, de acum încolo , 
proprietatea personală a suveranului.“      (Serge Berstein, Pierre Milza, Istoria Europei) 
 
 B. „(...) în tot acest timp, Imperiul de Apus a încetat, oficial, să mai  existe. În cursul secolului al 
V-lea, împăraţii se succed vertiginos, puter ea aparţinând în fond generalilor barbari, care comandă 
armata Italiei. Lui Ricimer (456 -472), fiul unui suev şi al unei vizigote, îi urmează skirul Odoacru care, 
pentru a-şi întări puterea, a distribuit soldaţilor săi o treime din pămâ nturile Italiei. El este cel care, 
după ce a cucerit Ravenna, îl depune, în 476, pe Romulus Augustulus, ultimul împărat al Occidentului. 
La Constantinopol, împăratul Răsăritului, Zenon, el însuşi nesigur de tronul său şi incapabil de a ţine 
piept planurilor lui Odoacru, nu poate decât să accepte situaţia ca pe un fapt împlinit. 
 Imaginea clasică a Europei Evului Mediu timpuriu (500-1000), (….) este aceea a unui continent 
care a trecut de la o civilizaţie citadină şi strălucitoare, răspândită de romani, la timpurile întunecate 
ale barbariei şi la modurile arhaice de producţie şi schimburi comerciale. Or, dacă acest tablou nu este 
în totalitate inexact, el trebuie nuanţat, căci nu mără nespus de multe excepţii. Global, regresul e  
neîndoielnic. Şi totuşi, dispariţia Impe riului de Apus nu aduce du pă sine imediat ruina economiei 
comerciale. Drumurile mai su nt încă practicabile şi continuă să fie frecventate de neguţători sirieni şi 
evrei. Navigaţia pe Medi terana nu este decât din când în câ nd împiedicată de atacurile piraţilor. 
Schimburile pe termen lung se menţin, deci, în secolul al Vl-lea.” 
(Serge Berstein, Pierre Milza, Istoria Europei) 
 
 C. “Contractul vasalic implică drepturi şi obligaţii reciproce.Vasalul are faţă de seniorul său o 
serie de îndatoriri rezumate în formula ˂credinţă, sfat şi ajutor˃ (fidelitas, conslium et auxilium). Sfatul 
presupunea obligaţia vasalului de a -l asista pe seniorul său când acesta împarte dreptatea în 
tribunalul seniorial. Ajutorul este în principal de două feluri: bănesc (răscumpărarea seniorului căzut 
prizonier, armarea drept cavaler a primului fiu, căsătoria primei fiice, plecarea seniorului în cruciadă) şi 
militar.  
(…) La rândul său, seniorul are obligaţii faţă de vasal . [Astfel trebuie], (...)  să-i pună la 
dispoziţie mijloacele de întreţinere şi să nu -l lipsească în mod nejustificat de ele, să -i ofere protecţie, 
sprijin armat şi bănesc la nevoie.  În cazul în care vasalul îşi încalcă obligaţiile asumate, este 
considerat trădător (felon), iar feudul poate fi reluat de senior. Dacă acesta din urmă îşi nedreptăţeşte 
grav vasalul, acesta poate rupe jurământul de fidelitate, păstrând feudul şi depunând jurământ 
seniorului seniorului său.”  (Stelian Brezeanu, Despre structuri sociale şi raporturi ierarhice) 
 
Pornind de la aceste surse istorice, răspundeți următoarelor cerințe: 
1. Menţionaţi, din sursa B, două  fapte istorice referitoare la Imperiul Roman de Apus.  4 puncte 
2. Menţionaţi, din sursa A, două consecințe ale invaziilor din secolele al Vl-lea şi al VIl-lea asupra 
instituțiilor politice.             4 puncte